FINNOMENA Market Alert: Hang Seng ร่วง 4% กังวล Evergrande กดดันหุ้นอสังหาฯ ทั้งตลาด หุ้นธุรกิจประกันร่วงด้วย - FINNOMENA
เช้านี้ (20 ก.ย.) ดัชนี Hang Seng ลดลงกว่า 4% หลังหุ้นกลุ่มอสังหาฯ ปรับตัวลงตามหุ้น Evergrande ที่ร่วงลงกว่า 13.78% แล้ว ในขณะที่ความกังวลในการผิดนัดชำระหนี้ของ Evergrande แพร่กระจายไปยังหุ้นกลุ่มอื่นๆ ด้วยเช่นกัน เช่น กลุ่มประกัน
20 ก.ย. 2564

Hang Seng ร่วง 4% กังวล Evergrande กดดันหุ้นอสังหาฯ ทั้งตลาด หุ้นธุรกิจประกันร่วงด้วย เช้านี้ (20 ก.ย.) ดัชนี Hang Seng ลดลงกว่า 4% หลังหุ้นกลุ่มอสังหาฯ ปรับตัวลงตามหุ้น Evergrande ที่ร่วงลงกว่า 13.78% แล้ว หุ้นในดัชนี Hang Seng ปรับตัวลง โดยเฉพาะกลุ่มผู้พัฒนาอสังหาฯ ได้แก่ Henderson land -11.24%, New World -10.25%, SHK Ppt -8.54%, CK Asset -7.58% และ Country Garden Services 7.72%
ในขณะที่ความกังวลในการผิดนัดชำระหนี้ของ Evergrande แพร่กระจายไปยังหุ้นกลุ่มอื่นๆ ด้วยเช่นกัน เช่น กลุ่มประกัน Ping An Insurance -7.43%, AIA -5.68% และ China Life Insurance -4.95%
นักลงทุนจับตากำหนดชำระหนี้ของ Evergrande ในวันพฤหัสบดีนี้ (23 ก.ย.) บริษัทมีดอกเบี้ยที่จะครบกำหนดชำระในสัปดาห์นี้อยู่ที่ 83.5 ล้านดอลลาร์ และอีก 47.5 ล้านดอลลาร์ที่จะครบกำหนดในวันที่ 29 ก.ย. โดยบริษัทต้องชำระหนี้ภายใน 30 วัน ก่อนขึ้นสถานะผิดนัดชำระหนี้
อย่างไรก็ตาม ตลาดหุ้นจีนแผ่นดินใหญ่ปิดทำการในวันนี้ เนื่องจากวันที่ 20-21 ก.ย. เป็นวันหยุดเทศกาลไหว้พระจันทร์ของประเทศจีน, ญี่ปุ่น, ไต้หวัน และ เกาหลีใต้
FINNOMENA Investment Team ได้ติดตามสัดส่วนการถือครอง Evergrande ของกองทุนในพอร์ตแนะนำแล้วพบว่าไม่มีการถือครองอย่างมีนัยยะ แต่ด้วยสถานการณ์ที่ตลาดมีความกังวล ทาง FINNOMENA Investment Team ยังติดตามสถานการณ์อย่างใกล้ชิด
อ้างอิง: https://www.cnbc.com/2021/09/20/asia-stocks-markets-in-china-japan-south-korea-closed-for-holidays.html
แท็ก:
FINNOMENA Market Alert
แชร์บทความ: